Diari Oficial de la Generalitat Valenciana


Sumari del DOGV 8907, del 17-09-2020 (2020/7421)

RESOLUCIÓ de 15 de setembre de 2020, de la Direcció General de Funció Pública, per la qual es convoquen, per a l'elecció de destinació, les persones que han superat les proves selectives d'accés a l'escala APF-01-01, subalterns i subalternes, torn de persones amb diversitat funcional intel·lectual, convocatòria 33/16, corresponents a les ofertes d'ocupació pública de 2015 i 2016 per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8907

Data del DOGV
:   17-09-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/7421


Data del document
:   15-09-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 15 de setembre de 2020, de la Direcció General de Funció Pública, per la qual es convoquen, per a l'elecció de destinació, les persones que han superat les proves selectives d'accés a l'escala APF-01-01, subalterns i subalternes, torn de persones amb diversitat funcional intel·lectual, convocatòria 33/16, corresponents a les ofertes d'ocupació pública de 2015 i 2016 per al personal de l'Administració de la Generalitat. [2020/7421]  
Mitjançant la Resolució de 27 de març de 2020, de la consellera de Justícia, Interior i Administració Pública, es publica la relació de persones que han superat les proves selectives d'accés a l'escala APF-01-01, subalterns i subalternes, torn de persones amb diversitat funcional intel·lectual, convocatòria 33/16, corresponents a les ofertes d'ocupació pública de 2015 i 2016 per al personal de l'Administració de la Generalitat (DOGV 8773 / 27.03.2020).  
La disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, va suspendre els termes i va interrompre els terminis per a la tramitació dels procediments de les entitats del sector públic. Posteriorment, l'article 9 del Reial decret 537/2020, de 22 de maig, pel qual es prorroga l'estat d'alarma, disposa que, amb efectes del dia 1 de juny de 2020, el còmput dels terminis administratius que hagueren sigut suspesos es reprendrà o es reiniciarà, si així s'haguera previst en una norma amb rang de llei aprovada durant la vigència de l'estat d'alarma i les seues pròrrogues.  
  
A l'efecte del que es preveu en l'article 58,1.d de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en ús de les competències que em són atribuïdes en l'article 76 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Convocar les persones indicades en l'annex, per a l'elecció de destinació, en acte obligatori, presencial i únic, el dia 28 de setembre de 2020, a les 11.00 hores, en la sala d'actes, edifici B, de la Ciutat Administrativa 9 d'Octubre, carrer de la Democràcia, 77, CA 90, València (46297).  
El llistat de llocs a sol·licitar es publicarà amb una antelació mínima de 48 hores en la web de la Generalitat www.gva.es, Guia PROP, ocupació pública, i s'hi indicarà el número de convocatòria i any (33/16).  
  
  
Segon  
L'elecció de destinació en el present acte no atorga cap dret a l'ingrés en la funció pública, que queda condicionat al fet que es dicten les corresponents resolucions de nomenament com a personal funcionari de carrera i d'adjudicació de la destinació triada, en què s'indicarà la data de les preses de possessió i cessaments que es deriven.  
  
Tercer  
El lloc de treball triat, que serà adjudicat amb destinació definitiva, implicarà la integració de les persones aspirants seleccionades en l'escala APF-01-01, subalterns i subalternes, sector administració general, de conformitat amb les relacions de llocs de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública, aprovades per la Resolució de 13 de març de 2020, de la consellera de Justícia, Interior, i Administració Pública (DOGV 8777, 31.03.2020).  
  
Quart  
De conformitat amb el que es disposa en l'article 55.3 de la Llei 10/2010, de 9 de juliol, d'ordenació i gestió de la funció pública, l'Administració, una vegada superat el procés selectiu, durà a terme les adaptacions que es requerisquen en els llocs de treball que s'adjudiquen a les persones amb discapacitat. Sobre aquesta base, les persones aprovades en la convocatòria 33/16, que estan ocupant llocs com a funcionaris interins de l'escala APF-01-01, podran sol·licitar l'adscripció com a funcionaris de carrera als llocs que ocupen, atés que aquests llocs ja es troben adaptats a les circumstàncies de les persones ocupants.  
  
  
Contra la present resolució, que posa fi a la via administrativa, la persona interessada podrà interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, amb caràcter potestatiu, s'hi podrà interposar un recurs de reposició en el termini d'un mes des de l'endemà de la notificació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que la persona interessada puga fer ús, si escau, de qualsevol altre que estime procedent.  
  
València, 15 de setembre de 2020.- El director general de Funció Pública: David Alfonso Jarque.